22/07/2020 | Administración LocalMunicipal
Narón
Secretaría
Urbanismo: modificación da Ordenanza municipal reguladora das terrazas dos locais de hostalaría

ANUNCIO O Pleno da Corporación do Concello de Narón, na sesión ordinaria que tivo lugar o 28 de maio de 2020, a consecuencia das especiais circunstancias xeneradas pola crise sanitaria provocada pola COVID-19 acordou aprobar inicialmente unha modificación da Ordenanza municipal reguladora das terrazas dos locais de hostalaría. Sometido ó tramite de exposición pública polo prazo de trinta días, según anuncio publicado no Boletín Oficial da Provincia (BOP) o 3 de xuño de 2020, non se presentou alegación nin suxestión ningunha, según certificado emitido polo Secretario Xeral de data 17/07/2020, polo que de conformidade co establecido no art.49. c) da Lei 7/1985, de 2 de abril, reguladora das bases de réxime local, enténdese aprobado definitivamente, sen necesidade de acordo expreso polo Concello Pleno. En cumprimento do establecido no art.70.2 da antedita Lei publícase o texto obxecto de modificación da devandita ordenanza, que entrará en vigor logo da súa publicación no BOP e unha vez teña transcorrido o prazo de 15 días hábiles previsto no art.65.2 da Lei 7/85. Por se tratar dunha disposición de carácter xeral non procede recurso en vía administrativa, aínda que poderá impugnarse directamente perante a Sala do Contencioso-Administrativo do Tribunal Superior de Xustiza de Galicia no prazo de dous meses contados dende o día seguinte ó desta publicación, de conformidade co previsto na Lei 29/1998, de 13 de xullo, reguladora da xurisdicción contencioso-administrativa. O texto da ordenanza obxecto de aprobación é o seguinte: “Disposición transitoria segunda: 1. En situacións extraordinarias causadas por alertas sanitarias ou calquera outra circunstancia excepcional asimilable, serán de aplicación as seguintes normas urbanísticas, complementariamente ás establecidas no presente texto normativo: Ante a posibilidade de habilitar as zonas de prazas de aparcamento fronte aos establecementos para a instalación de terrazas, deberán reunir as seguintes condicións xerais e de seguridade con respecto á zona de tráfico rodado: Condicións técnicas para a instalación provisional de terrazas en zonas de prazas de aparcamento. a) A terraza situarase preferentemente na fronte da fachada do edificio, podendo rebordar a lonxitude ocupada polo establecemento previo informe favorable do servicio de policía local e dos servizos técnicos. En ningún caso poderá interferir ao acceso normal a portais de edificios, escaparates, vitrinas de establecementos comerciais, e garaxes. b) Instalarase unha tarima enrasada coa beirarrúa, acompañando a pendente existente. En casos excepcionais nos que o grao de inclinación da rúa o aconselle, valorarase por parte do servicio de policía local e dos servizos técnicos a idoneidade da súa instalación horizontal e/ou escalonada. c) Delimitarase o perímetro de ocupación da terraza con elementos de protección opacos (biombos ou elementos de seguridade) salvo na parte que linde coa beirarrúa ou zona peonil, ancorados ao soporte da tarima e cunha altura mínima de 90cm sobre a tarima. A partires de dita altura non poderán ser opacos, e será obrigatoria a instalación de elementos reflectantes no sentido de circulación. d) Non se autorizan cubertas estables nin pérgolas neste tipo de terrazas, pero si parasoles ou toldos, xardineiras e outros elementos de mobiliario desmontables, así como barrís e toneis. e) As dimensións e peso dos elementos permitirán que sexan facilmente desmontables. f) Ningún elemento poderá sobresaír da zona autorizada para a terraza, sen excepción, nin poderá dificultar ou impedir a visibilidade da sinalización viaria, e en caso de existir sinalización horizontal na vía (liña lateral ou delimitación do aparcamento) esta deberá permanecer visible. No suposto de non existir, a terraza non invadirá a liña equivalente. g) Precisará en todo caso informe previo favorable do servicio de policía local e dos servizos técnicos, primando sempre a seguridade. Condicións técnicas para a ampliación da superficie das terrazas que xa contan coa oportuna autorización ou novas terrazas en espazos libres privados ou espazos públicos peonís h) Pódese incrementar a superficie destinada a terraza naqueles locais que sexa posible polas condicións físicas do emprazamento, cumprindo o distanciamento social correspondente e sempre que se deixe un paso peonil axeitado. i) A terraza situarase preferentemente na fronte da fachada do edificio, podendo rebordar a lonxitude ocupada polo establecemento previo informe favorable do servicio de policía local e dos servizos técnicos. En ningún caso poderá interferir ao acceso normal a portais de edificios, escaparates, vitrinas de establecementos comerciais, e garaxes. k) Non se autorizan cubertas estables nin pérgolas neste tipo de terrazas, pero si parasoles ou toldos, xardineiras e outros elementos de mobiliario desmontables, así como barrís e toneis.2. Exclusivamente durante a vixencia da aplicación da dita disposición transitoria: – Estará permitida a ubicación de terminais de TV, en función das características e cabida da terraza, ata as 23.00 horas, con plena observancia á Ordenanza municipal de ruídos e demais normativa acústica de aplicación. – Os horarios de funcionamento das terrazas situadas en solo de titularidade e uso público, así como o das terrazas situadas en solos privados, será ata a 01.30 horas da madrugada nos meses de maio, xuño, xullo, agosto e setembro e durante o resto de meses do ano será ata as 23.30 horas, excepto nas noites que van de venres a sábado, e de sábado a domingo, así como as noites anteriores aos festivos que será ata a 01.00 horas. A partir da hora límite de funcionamento establecida no parágrafo anterior, non se servirá ningunha consumición e o recinto das terrazas deberá quedar baleiro de público no prazo máximo de 30 minutos.3. A documentación a presentar para este tipo de instalacións será a establecida no artigo 29 da Ordenanza municipal, en función do tipo de instalación solicitada. No caso de instalar terrazas en viario do que o Concello non sexa titular, será preciso aportar a autorización da Administración titular da estrada.4. Darase prioridade á tramitación administrativa das solicitudes de autorizacións e modificacións de autorizacións de terrazas que se soliciten de acordo con esta Ordenanza, durante o período de duración da situación excepcional da que se trate.5. A vixencia das ditas normas extraordinarias virá determinado pola duración da declaración oficial do estado de alarma ou situación extraordinaria asimilable, sen prexuízo da habilitación da Alcaldía- Presidencia para reducir ou ampliar o dito prazo, por razóns de interese xeral.” Consecuentemente a actual disposición transitoria única pasa a denominarse Disposición transitoria primeira. Aplicarase a disposición transitoria segunda en función das consecuencias derivadas da actual crise sanitaria provocada pola Covid-19 por un prazo de duración ata o 31 de decembro do presente ano, dende a súa entrada en vigor, sen prexuízo da facultade da Alcaldía-Presidencia de ampliar o devantido prazo, en virtude da previsión recollida na Disposición Adicional Terceira desta norma. Narón, 17 de xullo de 2020. A alcaldesa Marián Ferreiro Díaz